**Дзмітрый Міхайлавіч Ніткін** (нар. 15 верасня 1973, г. Барысаў, Мінская вобласць, БССР) — беларускі ўрач, доктар медыцынскіх навук (2018), прафесар (2019).

Біяграфія
---------

Скончыў з адзнакай у 1996 годзе Мінскі ордэна Працоўнага Чырвонага Сцяга дзяржаўны медыцынскі інстытут па спецыяльнасці «Лекавая справа».

З 1996 па 1997 год — урач-стажор па ўралогіі, урач-уролаг 1-га ўралагічнага аддзялення 4-га гарадской клінічнай бальніцы г. Мінска.

З 1997 па 1999 год — клінічны ардынатар Беларускага ордэна Працоўнага Чырвонага Сцяга дзяржаўнага інстытута ўдасканалення ўрачоў.

З 1999 па 2003 год — урач-уролаг уралагічнага аддзялення № 2 Мінскай ордэна Працоўнага Чырвонага Сцяга абласной клінічнай бальніцы.

З 2003 па 2006 год — аспірант кафедры ўралогіі і нефралогіі дзяржаўнай установы адукацыі «Беларуская медыцынская акадэмія паслядыпломнай адукацыі».

У 2006 годзе паспяхова абараніў кандыдацкую дысертацыю на тэму «Абгрунтаванне карэкцыі метабалічных парушэнняў пры мачакаменнай хваробе».

З 2006 па 2010 год — асістэнт кафедры ўралогіі і нефралогіі дзяржаўнай установы адукацыі «Беларуская медыцынская акадэмія падыпломнай адукацыі».

З 2010 па 2013 год — дацэнт кафедры ўралогіі і нефралогіі дзяржаўнай установы адукацыі «Беларуская медыцынская акадэмія падыпломнай адукацыі».

У 2011 годзе пастановаю ВАК Рэспублікі Беларусь прысвоена навуковае званне «дацэнт» па спецыяльнасці «Клінічная медыцына».

З 2013 па верасень 2018 года — загадчык кафедры ўралогіі і нефралогіі дзяржаўнай установы адукацыі «Беларуская медыцынская акадэмія падыпломнай адукацыі».

У 2018 годзе паспяхова абараніў доктарскую дысертацыю на тэму «Узроставыя парушэнні андрагеннага статусу ў мужчын: роля ў развіцці ўралагічных хвароб», рашэннем Прэзідыума Вышэйшай атэстацыйнай камісіі Рэспублікі Беларусь ад 16 мая 2018 года прысуджана навуковая ступень доктара медыцынскіх навук.

З верасня 2018 па верасень 2020 года — рэктар дзяржаўнай установы адукацыі «Беларуская медыцынская акадэмія падыпломнай адукацыі».

У снежні 2019 года пастановай ВАК Рэспублікі Беларусь прысвоена навуковае званне «прафесар» па спецыяльнасці «Клінічная медыцына».

З верасня 2020 па верасень 2023 года — прафесар кафедры ўралогіі і нефралогіі дзяржаўнай установы адукацыі «Беларуская медыцынская акадэмія падыпломнай адукацыі».

З 1 кастрычніка 2023 года — прафесар кафедры ўралогіі і нефралогіі інстытута падвышэння кваліфікацыі і перападрыхтоўкі кадраў аховы здароўя УА «Беларускі дзяржаўны медыцынскі ўніверсітэт»

Навуковая дзейнасць
-------------------

Падрыхтаваў двух кандыдатаў медыцынскіх навук.

Асноўная тэматыка навуковых даследаванняў: метабалічныя парушэнні пры мачакаменнай хваробе, узроставыя парушэнні андрагеннага статусу ў пацыентаў уралагічнага профілю, мужчынская бясплоднасць, хірургічная андралогія і ўрагінекалогія.

Апублікавана 272 навуковыя працы ў айчынным і замежным друку, 4 манаграфіі, 23 навучальна-метадычных дапаможнікі, 3 даведкавыя дапаможнікі, 13 інструкцый па ўжыванні, мае 10 патэнтаў на вынаходства і 5 рацыяналізатарскіх прапаноў.

Узнагароды
----------

* Нагрудны значок «Выдатнік аховы здароўя Рэспублікі Беларусь» (2018)
* Нагрудны значок «Выдатнік адукацыі Рэспублікі Беларусь» (2021)

Спасылкі
--------

* Ниткин Дмитрий Михайлович

| ⛭Рэктары Беларускай медыцынскай акадэміі паслядыпломнай адукацыі |
| --- |
| 
* Майсей Хазанаў (1931—1934)
* Уладзімір Дабрускін (1934—1938)
* Ісак Нісенбаум (1938—1941)
* Файфель Шульц (1945—1946)
* Уладзімір Бабук (1946—1949)
* Уладзімір Марзон (1949—1953)
* Марыя Жукава (1953—1958)
* Мікалай Паўлаў (1958—1960)
* Мікалай Саўчанка (1960—1966)
* Аляксандр Руцкі (1966—1998)
* Аляксандр Мрочак (1998—2004)
* Генадзь Хулуп (2004—2009)
* Юрый Дзямідчык (2009—2014)
* Міхаіл Герасіменка (2014—2018)
* Дзмітрый Ніткін (2018—2020)
* Аляксей Чуканаў (2020—2023)

 |